Este foarte probabil ca fiecare dintre noi să fi văzut măcar o dată, fie în fotografii, fie în înregistrări video, imensa piatră neagră din Mecca. Acest enigmatic obiect este cunoscut sub numele de Kaaba și reprezintă unul dintre cele mai sacre locuri de cult în islam. Mulți nu sunt conștienți de faptul că în interiorul acestui sanctuar există un spațiu ce poate fi explorat. Da, se poate arunca o privire în interiorul măreței pietre negre, Kaaba.
"Venerabila Kaaba" poartă, de asemenea, numele simbolic "al-Bayt al-Haram", care înseamnă "Casa Sfântă" în arabă. Kaaba se află în Mecca, în Arabia Saudită. Astăzi este principalul sanctuar al islamului. De-a lungul istoriei, Kaaba a fost reconstruită și restaurată de mai multe ori.
Nu se știe cu exactitate cine a ridicat primul structura. După tradiția islamică se crede că Adam a fost cel care a construit pentru prima dată Kaaba și că de la el ar mai fi rămas în picioare doar temelia. Dar Coranul spune că Avraam și fiul său Ismail au pus temelia Kaabei (Sura Al-Baqara :127).
În epoca preislamică, peste 300 de idoli în care credeau arabii politeiști se găseau în "Casa Sfântă". Cel mai mare și mai puternic dintre acești idoli era Hubal, un zeu de origine nabateană ce era considerat a fi protector al caravanelor. O varietate de sacrificii erau oferite chiar la Kaaba.
Locul era considerat sacru. Era interzis să te cerți în apropierea sanctuarului și, cu atât mai mult, era interzis să verși sânge în apropierea pietrei sfinte Kaaba.
Ordinul profetului Mahomed
Se crede că profetul Mahomed, care s-a născut la Mecca, a ordonat distrugerea tuturor idolilor păgâni din Kaaba. Ulterior, în jurul pietrei negre a fost construită o moschee protejată. Moscheea Sfântă este considerată cel mai sfânt loc din religia musulmană, pentru că în interiorul acestei construcţii se găseşte piatra sacră.
Kaaba este construită pe o fundație de marmură și granit. Pereții exteriori sunt acoperiți cu "kiswa", o mătase neagră specială, care este schimbată o dată pe an cu una nouă. Peretele de nord–estic al pietrei Kaaba are 12,63 m, peretele nord-vestic 11,03 m; peretele sud-vestic 13,10 m; peretele sud-estic 11,22 m iar înălțimea 13 metri.
Trebuie remarcat faptul că, în momente diferite, clădirea a avut dimensiuni diferite. Kaaba a fost restaurată în 605, 638, 693, 1629 și 1996 (și acestea sunt doar cazurile înregistrate oficial). O ușă grea din lemn de tei duce în interiorul structurii, scrie omofon.com.
Nu există ferestre sau lumini în interior. Prin urmare, Kaaba se află întotdeauna în semiîntuneric. Primul lucru care îți atrage atenția în interior sunt cele trei coloane grațioase care susțin tavanul.
Între coloane se află de obicei o masă de lemn pentru tămâie și ulei. Pe pereți există inscripții cu numele conducătorilor și ale personalităților care au fost vreodată implicate în repararea și restaurarea pietrei Kaaba.
Partea superioară a pereților interiori este acoperită cu mătase verde. Una dintre plăcile de pe podea este de culoare roșiatică. Ea are o valoare specială pentru musulmani, deoarece Mohamed s-a rugat odată pe ea.
Pe lângă toate cele de mai sus, în interior există o mică scară de lemn care duce la acoperișul Kaaba. Este posibil să se ajungă acolo printr-o trapă.
O altă piatră neagră misterioasă în Kaaba?
Cu siguranță că mulți oameni au auzit ceva despre faptul că trebuie să existe o altă piatră neagră misterioasă în Kaaba. Aceasta este acolo, deși, din cauza unor interpretări greșite, mulți spun o poveste foarte diferită despre aceasta.
Se spune că pe locul construcției se afla o piatră uriașă, neagră, numită Hajerul Aswad. Cu toate acestea, ea nu a rezistat până în prezent în forma sa integrală. Un fragment din faimoasa piatră este inserat într-un cadru de argint și încorporat în colțul estic al pietrei Kaaba, la o înălțime de 1,5 metri. Istoria ei este învăluită în mister, mulţi musulmani considerând piatra ca fiind un meteorit cu puteri magice, fiind trimisă din Rai. Până în prezent nu a fost realizat niciun studiu ştiinţific pe acestă piatră.
Conform tradiţiei islamice, piatra a fost introdusă în zidul Kaaba-lei de către profetul Mahomed.